Pokiston ballistik raketani sinovdan o‘tkazdi

Pokiston kichik radiusli Shahin-1 ballistik raketasini sinovdan o‘tkazdi. Bu haqda Pokiston qurolli kuchlari vakili, general Asif G‘afur 18-noyabrda ma’lum qildi.

“Raketa qurolli kuchlar strategik qo‘mondonligining tezkor tayyorgarligini tekshirish maqsadida sinovdan o‘tkazildi”, – deyiladi bayonotda.
Shahin-1 raketasi yer-yer sinfiga mansub, ushbu qurol 650 kilometr masofadagi nishonga har qanday jangari, jumladan, yadro zarbasini ham yo‘llash imkonini beradi.

Pokiston avgust oyida yer-yer sinfiga kiruvchi G‘aznaviy ballistik raketasini ham test qilgan. Raketa 290 kilometrgacha masofaga turli tipdagi hujum zarbasini bera oladi.
 Hindiston Pokiston bilan chegara hududiga 100 ming nafar harbiy yubordi
Pokistonning yaqin qo‘shnisi Hindiston 8-noyabrda Hindiston mudofaa yo‘nalishidagi izlanishlar va tadqiqotlar tashkiloti (DRDO) suv osti kemalari uchun K-4 ballistik raketalarini, 16-noyabrda esa quruqlikdagi harakatlar uchun mo‘ljallangan Agni-II ballistik raketasini sinovdan o‘tkazgan.